Om te se dat God 'n afspraak gehad het met Hoerskool Fochville is werklik 'n "understatement". Nie eers die stakings wat die hele Suid-Afrika se skole om ver gegooi het, kon inmeng met Sy planne nie.
Maandag oggend het ons begin met 'n saalopening waar God met Sy waarheid satan se leuens verpletter het. Hulle het gesien dat mens nie God dien uit emosie oor Jesus geslaan en aan 'n kruis opgehang is nie; of omdat mens die hel vrees nie. Mens dien Hom, want Hy is die rede om te bestaan! Vir sommiges was dit die eerste keer wat hulle die Vader se hart agter die kruisiging gehoor het. En die storie wat ons van kleins af hoor het 'n ander kant gehad - die Koning se weergawe.
Deur die week het ons die voorreg gehad om gedurende aflos klasse met die jongmense tyd te kon spandeer; 'n deur wat gewoonlik ontoeganklik is. Die skool het ook die daaglikse twee pouses in een lang pouse gesmelt waar God net nog meer lewende saad en liefde in hulle kon saai.
Teen Donderdagaand het hulle genoeg van God gehoor en gesien om 'n ingeligte, emosie vrye besluit vir Hom te kon neem. Die skool het hul lewens vir God gegee omdat hulle saam met Hom wil leef. Selfs die jongmense wat vroeer huistoe moes gaan, het self hul lewens vir Hom gaan gee die aand!
Dit was 'n groot voorreg om deur God gebruik te kon word. Dis al wat ons was - net hande, voete en monde vir Hom. God se waarheid het die skool vrygemaak. Hulle weet nou dat hulle geen mens nodig het vir toegang tot God nie. Hulle kan self 'n lewende, daaglikse verhouding met God he, deur dit wat Jesus vir ons kom doen het.
"Ek het God geken maar nie regtig nie. Ek het kerk toe gegaan, Bybel gelees en gebid maar nie vir die regte redes nie God was vir my maar net iets ekstra.
" Dinsdag 24 Aug 8uur die oggend het ek iets by die One-Way groep geleer wat veraltyd by my sal bly. Mark het daai oggend gepraat oor keuses, keuses wat jy maak wat veroorsaak dat jy jou eie lewe verwoes en dan is jy altyd baie vinnig om vir God daarvoor te blameer! Ek kon dadelik my eie lewe daarmee vergelyk.
Ek het nou weer duisende energie wat ek ten volle gaan gebruik om elke dag net vir God te gee, deur ander mense te help , en deur mense na God toe te lei,want dis wat ek wil doen !!! Net my alles vir God gee , want Hy is my Pappa... en EK is ONGELOOFLIK lief vir Hom.